Oje, ich ha immer me Platz i mim Chörbli. Vili vo mine Kollege sind scho verchauft. Ich dufte ja au guet, aber zwüsched dure chunt en unglaublich feine exotische Gruch a mir verbi. De chunt glaub vo dä immer fründlich lächelnde Mänsche am fernöschtliche Stand. Die misched en hufe Zuetate innere grosse Pfanne. D'Lüt chönd chum warte bis si a dä Reie sind. Ich gse Chind mit  Zuckerwatte, wo fasch so gross sind wie si. Verzuckereti Epperi und brännti Mandle sind schimbar au en Ränner. Da händ dänn Zabürschteli wider vil z'tue! Vo wytem ghör ich Musig vonere Riitschuel. Schad das ich nöd dä Chind cha zueluege, wie si uf dä wisse Rössli überglücklich rundume fahred. Ich mues säge, es isch würkli ä fröhlichi Stimmig a dem Märt und ich glaube, au d'Standhalter sind z'fride.